Pitný prameň sa v minulosti nachádzal na nádvorí kaštieľa až do 70. rokoch minulého storočia, kedy sa pri zemných prácach na výstavbe hotela Krym stratil. Oproti kaštielu vykonali nový vrt a vznikol pramaň s názvom Ifigénia. Ifigénia je vlastne jediný voľne prístupný vonkajší pitný prameň v tomto meste. Po rekonštrukcii mesta je prameň na vydláždenej ploche námestia oproti kaštielu. Tvoria ho tri mramorové hranolovité stĺpiky, z ktorých každého vyteká voda do nerezovej nádoby s odtokom. Vodu si návštevníci zviknú len tak ochutnať, je možnosť si naliať i do pet fľaše a zobrať so sebou.
Voda vyvierajúca z tohto prameňa je mierne mineralizovaná, vápenato - horečnato sírnaso zvíšeným obsahom fluórus mierne sírnym zápachom. Jej teplota je 39 ºC, dá sa ale piť aj po vychladnutí. Voda z prameňa je najviac osožná ľuďom pri ochoreniach traviacého ústrojenstva, pri cukrovke, funkčných poruchách čriev a tiež pri poruchách metabolizmu. Pomáha tiež pri problémoch stukovania pečene, pri poruchách tvorby žlče, dne, infekcii močových ciest a osteoporóze. Pitná kúra touto vodou by mala trvať tri až štyri týždne dvakrát do roka, jej dlhodobejšie užívanie by sa malo prekonzultovať s lekárom.